text: Næsten udsolgt til Esbjerg-kamp
  20 august 2013 kl. 09.26
  Der er kun 1.000 billetter tilbage til Esbjergs Europa League-kamp mod Saint-Etienne
  Når Esbjerg fB møder Saint-Etienne, bliver det foran et fyldt stadion. Ud af de 12.100 pladser til kampen er der kun 1.000 tilbage. Esbjerg fB's billetansvarlig, Esben Svane, siger, at han ikke kan garantere, at man kan købe billetter på kampdagen.
  Esbjerg fB kæmper om at komme med i gruppespillet til Europa League. Hvis det skal lykkes, skal de samlet slå Saint-Etienne over to kampe. Returkampen i Frankrig bliver spillet den 29. august.
  